**ՀԻՄՆԱՎՈՐՈՒՄ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿՈՏԱՅՔԻ ՄԱՐԶԻ ՆԱԻՐԻ ՀԱՄԱՅՆՔԻ ՔԱՍԱԽԻ «ԱՐՎԵՍՏ ՄՇԱԿՈՒԹԱՅԻՆ ԴՊՐՈՑ-ՍՏՈՒԴԻԱ» ՀՈԱԿԻ ԱՆՎԱՆԱՓՈԽՈՒԹՅԱՆ ՎԵՐԱԲԵՐՅԱԼ ՀԱՄԱՅՆՔԻ ԱՎԱԳԱՆՈՒ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ**

Նախքան «Քասախի արվեստ մշակութային դպրոց-ստուդիա» ՀՈԱԿ-ի կազմավորումը (2017թ.) Քասախ գյուղում գործել են «Արվեստի դպրոց» և «Մշակույթի տուն» ՀՈԱԿ-ները։ 2017թ. երկու ՀՈԱԿ-ները միավորվել են, և կազմավորվել է «Քասախի արվեստ մշակութային դպրոց-ստուդիա» ՀՈԱԿ-ը։

ԿԳՄՍ նախարարության կողմից հաստատված տարեկան ուսումնական պլաններն ընդգրկում են միայն երաժշտական, արվեստի, գեղարվեստի և պարարվեստի դպրոցները։ Ներկայումս ՀՈԱԿ-ում գործում են պարարվեստի, թատերարվեստի, գեղարվեստի և երաժշտարվեստի բաժիններ, որոնցում դասավանդվող բոլոր առարկաները համապատասխանում են արվեստի դպրոցների ծրագրերին։

Անվան հետ կապված, այն է՝ անվան մեջ «ստուդիա» բառի առկայության պատճառով, ՀՈԱԿ-ը չի կարողանում մասնակցել պետական մի շարք ծրագրերի, այդ թվում՝ «ՀՀ երաժշտական և արվեստի դպրոցներում ազգային, լարային և փողային նվագարանների գծով ուսուցում» ծրագրին։

Բացի այդ, ՀՀ ԿԳՄՍ նախարարությունը նախատեսում է երաժշտական և արվեստի դպրոցներում ևս ներդնել ուսուցիչների կամավոր ատեստավորման կարգը, և, անվան անհամապատասխանության պատճառով, **«**Քասախի արվեստ մշակութային դպրոց-ստուդիա» ՀՈԱԿ-ը դուրս կմնա նաև այդ ծրագրից։

Ուստի կարծում ենք, որ **«**Քասախի արվեստ մշակութային դպրոց-ստուդիա» ՀՈԱԿ-ի անվանափոխության հարցն առավել քան անհրաժեշտ է և հրատապ։

Առաջարկվում է **«**Քասախի արվեստ մշակութային դպրոց-ստուդիա» ՀՈԱԿ-ն անվանափոխել «Քասախի արվեստի դպրոց» ՀՈԱԿ, որը բխում է ՏԻՄ օրենքի 18-րդ հոդվածի 1-ին մասի 28-րդ կետից։

Նաիրի համայնքի ավագանու որոշման նախագծի ընդունման կապակցությամբ Նաիրի համայնքի բյուջեում եկամուտների էական ավելացում կամ նվազեցում չի նախատեսվում: